વર્ષ ૨૦૧૫થી ૨૦૧૭ સુધીમાં ઉત્તર ગુજરાત ઝોનના છ જિલ્લામાં વરસાદની સ્થિતિ જોઈએ તો ટકાવારીની દૃષ્ટિએ સૌથી વધુ વર્ષ ૨૦૧૭માં બનાસકાંઠામાં ૧૮૯.૪ ટકા વરસાદ ખાબક્યો હતો. જ્યારે મિમિમાં સૌથી વધુ ગાંધીનગર જિલ્લામાં ૧૧૮૪ મિમિ વરસાદ નોંધાયો હતો. છેલ્લા ત્રણ વર્ષમાં સૌથી વધુ જુલાઈ ૨૦૧૭માં એવરેજ ૭૪૦ મિમિ વરસાદ ખાબક્યો હતો. આ વર્ષે જૂન માસમાં એવરેજ વરસાદ માત્ર ૫૨ મિમિ એટલે કે ૭.૨૧ ટકા જ વરસાદ થયો છે. પરંતુ જુલાઈ માસમાં સારા વરસાદની આગાહી હવામાન વિભાગે કરેલી છે.